CELEX: 62014CN0157
Language: et
Date: 2014-04-04 00:00:00
Title: Kohtuasi C-157/14: Eelotsusetaotlus, mille on esitanud Conseil d’État (Prantsusmaa) 4. aprillil 2014  – Société Neptune Distribution versus Ministère de l’Économie et des Finances

16.6.2014   
            
            
               ET
            
            
               Euroopa Liidu Teataja
            
            
               C 184/16
            
         Eelotsusetaotlus, mille on esitanud Conseil d’État (Prantsusmaa) 4. aprillil 2014 – Société Neptune Distribution versus Ministère de l’Économie et des Finances
   (Kohtuasi C-157/14)
   2014/C 184/20
   Kohtumenetluse keel: prantsuse
   
      Eelotsusetaotluse esitanud kohus
   
   Conseil d’État
   
      Põhikohtuasja pooled
   
   
      Kassatsioonkaebuse esitaja: Société Neptune Distribution
   
      Vastustaja: Ministère de l’Économie et des Finances
   
      Eelotsuse küsimused
   
   
               1.
            
            
               Kas määruse (EÜ) nr 1924/2006 (1) lisa tähenduses toidus sisalduva naatriumi kogusega „samaväärse koguse soola” arvutamisel tuleb võtta aluseks üksnes naatriumi kogus, mis ühendis kloori ioonidega moodustab naatriumkloriidi ehk keedusoola või hõlmab see toidus mis tahes ühendi kujul sisalduva naatriumi absoluutkoguse?
            
         
               2.
            
            
               Teisel juhul, kas direktiivi 2000/13/EÜ artikli 2 lõige 1 ning direktiivi 2009/54/EÜ (2) artikli 9 lõiked 1 ja 2 koostoimes selle direktiivi III lisaga, kui neid tõlgendada seoses määruse nr 1924/2006 lisas naatriumi ja soola suhtes seatud samaväärsussuhtega, mis keelab loodusliku mineraalvee tootjal esitada oma toote märgistusel ja reklaamides väidet oma toote väidetava vähese soolasisalduse kohta, mis samas on kõrge naatriumbikarbonaadi sisaldusega, kuivõrd see väide võib eksitada ostjat vees sisalduva naatriumi absoluutkoguse osas, on vastuolus Euroopa Liidu lepingu artikli 6 lõike 1 esimese lõiguga, kui seda tõlgendada koos Euroopa Liidu põhiõiguste harta artikli 11 lõikega 1 (sõna- ja teabevabadus) ja artikliga 16 (ettevõtlusvabadus) ning Euroopa inimõiguste ja põhivabaduste kaitse konventsiooni artikliga 10?
            
         
      (1)  Euroopa Parlamendi ja nõukogu 20. detsembri 2006. aasta määrus (EÜ) nr 1924/2006 toidu kohta esitatavate toitumis- ja tervisealaste väidete kohta (ELT L 404, lk 9).
   
      (2)  Euroopa Parlamendi ja nõukogu 18. juuni 2009. aasta direktiiv 2009/54/EÜ loodusliku mineraalvee kasutamise ja turustamise kohta (ELT L 164, lk 45).